lflage/wiki-talks huggingface dataset:
Sgwrs:Custos Rotulorum Ceredigion

message: Gan fod hyn yn enw swyddogol swydd ac mai 'Sir Aberteifi'/Cardiganshire oedd enw'r sir yn y cyfnod hwnnw oni ddylai hyn gael ei symud i Custos Rotulorum Sir Aberteifi? Anatiomaros (sgwrs) 02:24, 21 Ionawr 2015 (UTC)
replies: text: Dyna'r arferiad; felly dw i'n cytuno a thi! Llywelyn2000 (sgwrs) 07:01, 21 Ionawr 2015 (UTC)
replies: text: :Cwestiwn diddorol! A oedd gan y 13 sir enwau "Cymraeg Swyddogol" neu jest arferiad y wasg oedd galw Carnarvonshire yn Sir Gaernarfon? Poen yn y part ôl yw chwilio mewn llyfr am Cynan a chanfod cyfeiriad gweler Jones, A mantais y we yw gallu ailgyfeirio yn unionsyth; gan hynny doedd y pennawd ddim yn bwysig imi wrth ddechrau'r dudalen - dim ond y cynnwys, ac os oes modd dod at y cynnwys sdim ots gen i am y pennawd. Ond (gweler y sgwrs am Gadair Idris) mae pobl leol yn gallu bod yn biwis am enwau llefydd - gan hynny ymofynned barn trigolion Sir Aberteifi / Ceredigion cyn creu reol! AlwynapHuw (sgwrs) 01:00, 22 Ionawr 2015 (UTC)
replies: text: ::Rwyt ti'n iawn mai'r cynnwys sy'n bwysig, Alwyn, a diolch i ti am dy lafur ar yr erthyglau hyn. Ac rwyt ti'n iawn i ddweud nad oedd yr enwau Cymraeg yn enwau swyddogol hefyd, wrth gwrs, gan fod ein hiaith heb statws o gwbl yn y cyfnod dan sylw, ac eto gan fod teitlau y swyddogion hyn yn cynnwys enwau'r hen siroedd (yn Saesneg) mae'n rhesymol eu cyfieithu felly i'r Gymraeg, dwi'n meddwl (dwi ddim yn bleidiol i'r hen siroedd - heb sôn am y drefn Seisnig a'u creodd! - felly nid mater o farn bersonol ydyw ond cwestiwn o ddulliau gwyddoniadurol).

text: ::Yn ogystal â'r pwynt am Geredigion, mae anghysondeb yn yr enwau eraill fel y maent (gan anwybyddu'r siroedd sy'n bodoli o hyd - dim problem fan 'na): Sir Frycheiniog (yn lle Brycheiniog), Sir Gaernarfon ('Arfon' i lawer ar lafar ac mewn llyfrau, er yn anghywir felly), Sir Faesyfed (Maesyfed), Sir Feirionnydd (Meirionnydd), Môn (sy'n 'Sir Fôn' i lawer o hyd), Morgannwg (Sir Forgannwg), Sir Drefaldwyn (Maldwyn).

text: ::Fel rwyt ti'n dweud, y cynnwys sy'n bwysig ond dylai'r enwau ddilyn trefn gyson hefyd. Anatiomaros (sgwrs) 01:36, 22 Ionawr 2015 (UTC)
replies: text: :::
Pan oeddwn yn blentyn ysgol, blynyddoedd maith yn ôl, clywais ddadl danbaid rhwng dau athro parthed Meirion: A'i "Cyngor" Sir Feirionnydd ydoedd neu "Cyngor Sir" Meirionnydd? (neu fel arall, o bosib). Hwyl i blentyn ysgol gweld athrawon yn cwffio, dryswch i efrydydd y Gymraeg ail iaith! Custost Ceredigion  neu Custos Sir Aberteifi  s'dim ots gennyf - yr unig gwestiwn yw  -  pe baech yn ysgrifennu erthygl annibynnol am unigolyn gan sôn am ei wasanaeth fel Custos, Siryf, Rhaglaw, AS ac ati a byddwch yn ddweud iddo wasanaethu fel gwas dinesig yng Ngheredigion neu ar gyfer Sir Aberteifi? Ac os oes dolen rhwng Siryf Sir Aberteifi a Siryf Ceredigion be di'r ots?  AlwynapHuw (sgwrs) 07:07, 24 Ionawr 2015 (UTC)
thread_title: Enw'r sir
Sgwrs:Lili Ceri

message: Yn ôl yr erthygl ar y wici S., "Simethis is a genus of plants in the family Xanthorrhoeaceae, subfamily Hemerocallidoideae. It contains only one known species, Simethis mattiazzii, commonly called Kerry Lily." Mae'r enw gwyddonol yn y rhyngwici yn ailgyfeirio i Simethis. Anatiomaros (sgwrs) 00:08, 22 Ionawr 2015 (UTC)
ON Wnes i ddim symud hyn i 'Lili Ceri' ond mae angen sortio enw'r dudalen - Lili Ceri neu Simethis. Dwi ddim yn fotanegydd felly does gen i ddim syniad pa un o'r ddau i'w ddewis! Anatiomaros (sgwrs) 00:11, 22 Ionawr 2015 (UTC)
replies: text: Yr awdurdod yma ydy Geiriadur Llen Natur, sy'n cadarnhau'r enwau ar yr erthygl Gymraeg: lili Ceri eb lilïau Ceri Lili Kerry Simethis planifolia Kerry lily - Planhigion Blodeuol; Conwydd a Rhedyn. Cymdeithas Edward Llwyd 2003. Wrth lunio'r erthyglau penderfynwyd defnyddio'r enw Cymraeg (safonol!) pob tro yn hytrach na'r Lladin. Ychwanegwyd y lluosog mewn cangym a mi newidia i hwnnw, wrth gwrs. Dydy'r erthygl 'Simethis planifolia' ddim yn bodoli'n Saesneg, felly mae'r iw yn mynd i'r dudalen agosaf. Gweler yma. Llywelyn2000 (sgwrs) 06:51, 22 Ionawr 2015 (UTC)
replies: text: :Diolch. [Ond yn amlwg mae 'na ddryswch rhywle. Yn ôl en: does mond un aelod o'r teulu Xanthorrhoeaceae, sef Lili Ceri, ond "Simethis ... contains only one known species, Simethis mattiazzii, commonly called Kerry Lily." Neu a ydyw'r planhigyn yn cael ei adnabod wrth ddau enw gwyddonol? Dwn i ddim, ond mae rhywbeth yn od yma.]

text: :Wedi datrys y dirgelwch. Dau enw gwyddonol am yr un planhigyn. Gweler Kerry Lily Simethis mattiazzii ((Simethis planifolia) Ac mae'r enw Gwyddelg yna hefyd: Lile Fhíonáin. Anatiomaros (sgwrs) 00:34, 23 Ionawr 2015 (UTC)
thread_title: Dryswch?
Sgwrs:Llysiaur dryw

message: Onid 'Llys y Dryw'? ("Ceir enwau Cymraeg eraill ar y planhigyn hwn gan gynnwys Llys y Dryw..."). Anatiomaros (sgwrs) 00:54, 23 Ionawr 2015 (UTC)
replies: text: Wrth greu'r erthygl Llysiau'r afu yr hyn mae Defnyddiwr:Tigershrike wedi'i wneud yw mynd am y lluosog a chreu tudalen ailgyfeirio o'r unigol 'Llys yr afu'. Ar adegau mae'n gwneud synnwyr peidio a glynnu wrth ein hymarfer da, neu fe all Wici droi'n unffurf, boring. Dw i'n teimlo hyn wrth gychwyn brawddegau ee Rhestr o botiau jam: 'Rhestr o botiau jam ydyw 'Rhestr o botiau jam'... lle byddai amrywio'r patrwm ee Ffynhonnell y rhestr yma o botiau jam ydy... gan dderbyn nad yw'r darllenydd yn dwp, nac yn ddafad. Nol at y pwnc: Yr unig un o'r rhain glywais i yn fy ieuenctid oedd Llysiau pen tai, a chlywais i rioed yr unigol. Efallai mai'r llinyn mesur gyda'r enwau yma ydy Cymdeithas Edward Llwyd, gan mai nhw fu'n gyfrifol am safoni'r enwau. Yr hyn groesodd fy meddwl oedd: beth pe bai eu sillafiad nhw'n wahanol i sillafiad wici ee Chwynyn China? Fe gytunom dro'n ol efo mater tebyg: enwau cymunedau ble roedd gair Cymraeg yn bodoli, ond y sillafiad Saesneg yn cael ei roi yn y Gwyddoniadur; a phenderfynwyd defnyddio synwyr cyffredin - yr enw Cymraeg. Felly yma, os cyfyd problem debyg. Un pwynt arall: mae ein perthynas efo Llen Natur wedi datblygu cryn dipyn dros y blynyddoedd diwetha; mae nhw'n defnyddio ac yn cyfeirio at y Wicipedia Cymraeg yn aml ar eu gwefan. Dos i'w geiriadur rhywogaethau er enghraifft a theipia'r gair 'buwch'. Lluniau comin! Braf hefyd ydy gweld eu bod newydd roi stamp ccbysa ar bob un o'r lluniau sydd ganddyn nhw yn eu horiel - miloedd! Felly dw i'n trio sefydlu prosiect bach i'w trosglwyddo i Comin. Partneriaeth deuffordd, fel pob partneriaeth gwerth chweil! Llywelyn2000 (sgwrs) 06:08, 23 Ionawr 2015 (UTC)
thread_title: Enw
Sgwrs:Llysiau'r sipsiwn

message: Oni ddylai fod 'Llys y Sipsiwn'? ("Ceir enwau Cymraeg eraill ar y planhigyn hwn gan gynnwys Llys y Sipsiwn..."). Anatiomaros (sgwrs) 00:56, 23 Ionawr 2015 (UTC)
thread_title: Enw unigol
Sgwrs:Croeso i Ardal Cenarth - Llanbed

message: Llyfryn dwyeithog 32 tudalen ar gyfer ymwelwyr. Mae hynny'n golygu 16 tudalen yn Gymraeg; heb y lluniau mae hynny tua 10 tudalen o destun Cymraeg, efallai. Dwi'n wirioneddol meddwl bod cael erthyglau am lyfrynnau twristaidd fel hyn - ceir chwaneg o bethau tebyg yma - yn tanseilio hygrededd ein Wici. Dim ond modfedd uwchlaw pamffledi gwybodaeth o Ganolfan Croeso ydyn nhw o ran swmp a sylwedd. Anatiomaros (sgwrs) 02:31, 28 Ionawr 2015 (UTC)
replies: text: Fyddai hwn ddim ar en, fwy na thebyg, ond nid en yw cy! - Ti fydde'r cynta i gytuno gyda hynny! Dw i'n anhytuno efo rha o'r hyn rwyt ti'n ei ddweud, ac yn cytuno efo'r rhan arall. Anghytuno - mai'r llinyn mesur yw swmp y testun Cymraeg: mae na lyfrau Saesneg sy'n haeddu lle ar y Wici Cymraeg, a llyfrau mewn ieithoedd eraill, a llyfrau o ffotograffau hefyd. Fy llinyn mesur i fy hun (yn bersonol) fyddai: os yw wedi'i gyhoeddi yna i fyny a fo ar Wici: pob person ar wyneb y ddaear, pob stryd dan haul. Ond ysywaeth mae gennym, ni gfonsensws barn, ac felly dw i wedi ei ddileu; croeso i ti chwynu eraill, wrth gwrs. Mae na erthygl ar en am flwch post yng Nghananda, ond eto, fe wrthodwyd erthygl ar Lwybr Sir Gaerfyrddin, ond eto saif erthyglau ar nyten ar rotor hofrenydd, y nofel Gadsby - heb y llythyren 'e', 112 Gripes About the French, Postyn lamp Reality Checkpoint yng Nghaergrawnt, Philip M. Parker - Writer of “The 2007-2012 Outlook for Tufted Washable Scatter Rugs, Bathmats and Sets That Measure 6-Feet by 9-Feet or Smaller in India”..., Why did the chicken cross the road? ac erthygl ar goes Lord Uxbridge; ond run am docyn tren! Llywelyn2000 (sgwrs) 08:54, 31 Ionawr 2015 (UTC)
thread_title: Haeddu lle?
Sgwrs:Cae Hopcyn

message: Diwygio i Cae Hopcyn? Anatiomaros (sgwrs) 01:59, 31 Ionawr 2015 (UTC)
replies: text: Cytuno. Llywelyn2000 (sgwrs) 22:22, 31 Ionawr 2015 (UTC)
thread_title: Hopkin
Sgwrs:Evan Rowland Jones

message: Y Drafft yw gorfodaeth filwrol! Terfysgoedd Drafft oedd gwrthwynebiad i'r fath orfodaeth; testun erthygl? Ond dyna broblem y Gymraeg, hyn a hyn o gyfranwyr a gormod o ysgyfarnogod! Byddwn wrth fy modd rhoi eglurhad mewn erthygl, ond mae 'na Siryfion, Rhaglawiaid, Aelodau Seneddol yn disgwyl fy sylw! AlwynapHuw (sgwrs) 09:13, 7 Chwefror 2015 (UTC)
replies: text: Felly bu hi erioed: 'Does dim digon yn y frwydr i gwbwlhau y gwaith' chwedl Dafydd Iwan. Diddorol Alwyn, chlywais i rioed am y 'terfysgoedd drafft' o'r blaen - lle gwyntog iawn mae'n rhaid! Mae dy erthyglau'n wych, paid a hel sgwarnogod - dal i fynd! 'Mae na haf - ond ei mofyn' medde Gerallt, a daw'r gweddill atom, un dydd. Ymlaen, mewn ffydd! Llywelyn2000 (sgwrs) 10:54, 7 Chwefror 2015 (UTC)
replies: text: :Sylwi dy fod wedi newid <.ref>Mae son amdanynt i <.ref>Ceir sôn amdanynt. Mae a son (heb do bach) sydd yn yr erthygl y cyfeirir ati. Cyn i JMJ safoni'r Gymraeg i ddefnydd Môn yn y 1920au doedd dim safonau Cymraeg. A ddylid "cywiro" teitlau erthyglau Cymraeg a dyfyniadau o'r fath erthyglau, cyn y 1920au, i Gymraeg safonol cyfoes, neu gadw'n driw i'r gwreiddiol?AlwynapHuw (sgwrs) 06:52, 9 Chwefror 2015 (UTC)
replies: text: ::Does dim angen ei newid, felly, cyn belled a'i bod yn amlwg mai dyfyniad / teitl yr erthygl wreiddiol ydyw. I'r perwyl yma - dw i wedi rhoi dyfynodau o boptu'r cymal. Gobeithio fod hyn yn iawn; ffordd arall, fyddai cychwyn gyda'r cylchgrawn / papur, ac yna'r erthygl, ac yna rhan o'r erthygl; a chloi efo'r dyddiad. Llywelyn2000 (sgwrs) 19:27, 9 Chwefror 2015 (UTC)
thread_title: Untitled
Sgwrs:Croes Fictoria

message: "FOR VALOUR" ydi'r arysgrifiad. I mi, "heroic" ydi arwrol yn hytracn na "valiant". —Cafodd y sylw hwn heb lofnod ei ychwanegu gan Blogdroed (sgwrs • cyfraniadau)  07:47, 14 Chwefror 2015 (UTC)
replies: text: Cytuno. Llywelyn2000 (sgwrs) 08:02, 14 Chwefror 2015 (UTC)
thread_title: Gwrol/Arwrol

message: Ceir hanes y dudalen ar y dudalen ailgyfeirio ('Croes Victoria'). Cytuno gyda newid yr enw: 'Croes Victoria' -> 'Croes Fictoria'. Llywelyn2000 (sgwrs) 08:02, 14 Chwefror 2015 (UTC)
thread_title: Newid yr enw
Sgwrs:Philip Jones Griffiths

message: Mae Lluniau gan y Ffotograffiwr wedi cyraedd Commons am y tro cyntaf. Beth am ychwanegu nhw at yr erthygl yma!
File:Boy destroying piano.jpg|Boy destroying piano
File:VNC Female.jpg|VNC Female
Diolch. Jason.nlw (sgwrs) 11:00, 25 Chwefror 2015 (UTC)
thread_title:  Lluniau gan Philip Jones Griffiths
Sgwrs:Yr Ardro

message: Er bod y pentre reit ar y ffin, mae "Yardro" yn swnio fel Seisnigiad o enw Cymraeg. Oes rhywun yn gwybod beth ydyw? Anatiomaros (sgwrs) 01:59, 27 Chwefror 2015 (UTC)
replies: text: Yr hen enw Cymraeg oedd 'Cae Llwyd' (a gofnodwyd fel Kay Lloyd) yn ol The Dict. of W Place-Names (Owen / Morgan) tud 499. Ond gan fod dwy elfen o'r gair yn Gymreig: ar a dro, mae'n ddigon posib mae Cym ydyw ac nid OE. Dywed TDOWP y ceid Yardroue arall - yn Swydd Gaer a gofnodwyd yn 1327. Cyd-ddigwyddiad fod y fan honno hefyd led cae o Gymru! Ond gan nad oes ffynhonnell eilradd, efallai mai gwell fyddai mynd am 'Gae Llwyd (hefyd: Iardro)'. Llywelyn2000 (sgwrs) 05:57, 27 Chwefror 2015 (UTC)
replies: text: :Diolch gyfaill. Difyr iawn. Cofiais am hyn jest rwan cyn dod ar-lein heno. Yn ôl fy hen gopi ffyddlon o'r 'Map o Gymru yn Gymraeg' (Cyhoeddiadau Stad, dechrau'r 1990au), 'Yr-Ardro' yw'r enw. Felly dwi am fentro symud hyn i 'Yr Ardro' (mae'r heiffen yn ansafonol a diangen yn fy marn i, er mai barn bersonol yw hynny...). Os cawn wybodaeth bellach cawn ni ystyried ei newid eto, ond yn y cyfamser mae 'Yr Ardro' yn well o lawer na "Yardro". Anatiomaros (sgwrs) 00:11, 28 Chwefror 2015 (UTC)
thread_title: Enw Cymraeg?
Sgwrs:Dolau-hir

message: Yn ôl y 'Map o Gymru yn Gymraeg' (Cyhoeddiadau Stad), 'Dolhir' yw'r enw. Pe bai 'dolau' yn lle 'dôl' disgwylid cael y ffurf ansoddeiriol 'hirion' yn hytrach na 'hir', ond mae enwau lleoedd yn gallu bod yn fympwyol. Mae'n werth ei nodi yn yr erthygl, beth bynnag. Anatiomaros (sgwrs) 00:32, 28 Chwefror 2015 (UTC)
thread_title: Enw
Sgwrs:Siôr (sant)

message: Ceir sawl Siôr a dwi ddim yn gweld bod 'Siôr' heb y gair 'San(t)' o'i flaen yn amlycach nag unrhyw Siôr arall. Hyd yn oed os cedwir enw'r dudalen mae angen tudalen wahaniaethu. Dwi'n cynnig symud hyn i 'Siôr (sant)' a chael 'Siôr' fel tudalen wahaniaethu; trefn a geir ar bob un o'r wicis eraill hyd y gwelaf i. Mae'n wir bod gennym ni sawl sant gyda'r enw personol yn unig fel enw'r dudalen ond wedyn doedd dim angen gwahaniaethu yn achos y seintiau hynny, hyd yn hyn o leiaf. Yn y bôn y ddadl yw hyn: Beth ydy ystyr amlwg yr enw, y sant neu enw personol sy'n gyffredin iawn? Does 'mond un San Siôr ond mae nifer o Sioriaid felly rhaid gwahaniaethu. Anatiomaros (sgwrs) 00:49, 22 Mawrth 2015 (UTC)
replies: text: Cytuno, er bod yn well gen i tudalen o'r enw  'Sant Siôr' yn hytrach na Siôr (Sant), gan mai dyna fyddai'r darllenydd yn disgwyl ei weld. Llywelyn2000 (sgwrs) 05:46, 22 Mawrth 2015 (UTC)
replies: text: :Cytuno bod gwerth cael tudalen wahaniaethu ar gyfer y Sioriaid eraill. Rwy wedi osgoi defnyddio'r teitl "San Siôr"/"Sant Siôr" oherwydd yr amrywiaeth sydd yn nefnydd y Gymraeg. Yn achos seintiau Celtaidd mae math arall o amrywiaeth: "Sant Teilo" neu "Teilo Sant"? (Osgoir y broblem hon yn nheitl yr erthygl, sef "Teilo" yn unig.) "Sant Padrig" neu "Padrig Sant"? (Sant Padrig yn ôl teitl yr erthygl, ond wedyn mae Eglwys Padrig Sant, Caerdydd. Byddai Padrig fel teitl yr erthygl gyntaf yn well gen i.) A pham San Ffolant ond Sant Nicolas? I fi mae defnyddio'r enw personol yn unig yn ffordd o sicrhau mwy o gysondeb. Lle bo angen gwahaniaethu, Siôr (sant) amdani. Ham II (sgwrs) 08:51, 22 Mawrth 2015 (UTC)
thread_title: Symud?
Sgwrs MediaWici:Sitenotice

message: Hello, good news! Thanks to FreedomFighterSparrow and Brion, unregistered users can now hide the sitenotice again. Previously, they were forced to see it continuously.
In all cases, please use the sitenotice with care, and keep in mind that occasional visitors see sitenotices on all their visits, if they visit less than once a month or they don't click "dismiss" and save a cookie. Nemo 15:43, 24 Mawrth 2015 (UTC)
thread_title:  {{int:sitenotice_close}}
Sgwrs:Diffyg ar y lleuad

message: Ll fawr yn lleuad? H fawr yn Diffyg ar yr Haul? Un lleuad penodol yw hwn, nid unrhyw leuad. Llywelyn2000 (sgwrs) 08:58, 27 Mawrth 2015 (UTC)
replies: text: Yn fy marn i does dim angen priflythyren. "Bydd diffyg ar y lleuad ar ..." "Mae diffygion ar y lleuad ..." ayyb. 'Run fath efo'r term Saesneg "lunar/solar eclipse". Mae'r unig ddau lyfr Cymraeg ar seryddiaeth sydd ar fy silffoedd yn hen ond "diffyg ar y lleuad / yr haul" sydd yn y ddau ohonynt. Anatiomaros (sgwrs) 00:29, 1 Ebrill 2015 (UTC)
thread_title: Priflythrennau neu ddim?

message: A ddylid newid llinell syth i llinell seth? Dyna fyddai'r ffordd gywir o'i hysgrifennu am fod ffurf fenywaidd i syth, sef seth, wrth gwrs. Ond, nid ydw i wedi ei newid eto oherwydd efallai y byddai rhai'n ei ystyried yn hynafol, ac felly'n amhriodol? Felly beth yw'r farn am seth fenywaidd ar Wici Cymraeg? 95.150.75.252 18:35, 31 Mawrth 2015 (UTC)
replies: text: Mae'r ffurf ansoddeiriol fenywaidd 'seth' yn hynafiaethol iawn erbyn hyn; dwi ddim yn meddwl basa neb bron yn ei defnyddio y dyddiau hyn, nac ar lafar na mewn llyfr. Anatiomaros (sgwrs) 00:18, 1 Ebrill 2015 (UTC)
replies: text: :Cytuno efo Anat, ol ddy we! Llywelyn2000 (sgwrs) 06:16, 1 Ebrill 2015 (UTC)
thread_title:  Syth/seth
Sgwrs:Troedfedd

message: 1. Gwrthddweud: Honnir "Mae'n fesuriad eitha hen ac yn dod o wledydd Prydain" ac eto yn y frawddeg nesa ceir "Yn wreiddiol roedd troedfedd (uned hyd) yr un hyd a throed Rhufeiniwr".  2. Dydy'r cyfeiriad 'Ffiseg Gwyddoniaeth Gyfun Newydd' ddim yn gwneud synnwyr; llyfr ydy o neu be? Anatiomaros (sgwrs) 00:55, 1 Ebrill 2015 (UTC)
replies: text: 2: Gwerslyfr ysgol, efallai? —Adda'r Yw (sgwrs · cyfraniadau) 06:24, 1 Ebrill 2015 (UTC)
thread_title: Manion pwysig
Sgwrs Nodyn:Infobox heritage railway

message: Mae'r nodyn yma yn rhoi tudalen yn y categori (coch, anghywir) "Hanes UDA" (gw. Rheilffordd Mynydd Hood). Pam? Heblaw am fod yn gategori coch ('Hanes yr Unol Daleithiau' yw enw'r categori) does dim eisiau cael hynny ar y dudalen beth bynnag. Dwi'n methu gweld unrhyw beth amdano yn y nodyn ei hun ond yn amlwg mae rhywbeth mawr o'i le yma. Anatiomaros (sgwrs) 00:14, 6 Ebrill 2015 (UTC)
 - ateb yma. Llywelyn2000 (sgwrs) 06:26, 6 Ebrill 2015 (UTC)
thread_title: Angen trwsio'r nodyn
Sgwrs:Stripio

message: Tynnais hyn rwan: "Mae merched wedi bod yn stripio yn y Windmill Theatre yn Llundain ers 1032." Lol bots. Cyfranwr ar 'en' yn tynnu coes mae'n debyg - dydy o ddim yno rwan beth bynnag. Byddwch yn ofalus wrth gyfieithu deunydd am bynciau fel hyn o'r wici Saesneg! Anatiomaros (sgwrs) 00:16, 8 Ebrill 2015 (UTC)
thread_title: Gwybodaeth amheus
Sgwrs:Cynrychiolaeth gyfrannol

message: Neno'r Tad, oes angen y dyfyniad maith hwnnw yn Saesneg? Mae 'na fwy o Saesneg na Chymraeg yn yr erthygl oherwydd hynny. Aralleirio dylem ni wneud a rhoi'r testun gwreiddiol mewn troednodyn os rhaid. Dwi ddim yn gweld yr angen am gael y term Saesneg ar ôl y term Cymraeg chwaith. Anatiomaros (sgwrs) 23:50, 2 Mai 2015 (UTC)
thread_title: Saesneg
Sgwrs:Diffyg ar yr haul

message: Rwy' wedi gweld defnydd "Arguddiad" am "Eclipse" ac hefyd "Arguddiad yr Haul" yn lle "Diffyg ar yr Haul".  Mae'r gair dros 200 mlynedd o oedran yn ôl Geiriadur Prifysgol Cymru, er mae'n debyg "occultation" yw'r cyfieithiad uniongyrchol.  Oes unrhywun gydag unrhyw wybodaeth am y gair 'Arguddiad'?  Os mae'n air mewn defnydd cyfoes fel mae'n ymddangos, fuasai'n dda i'w ychwanegu at yr erthygl. --Huwbwici (sgwrs) 19:45, 11 Mai 2015 (UTC)
replies: text: Dw i wedi'i ychwanegu, gan ei fod yn gymharol hen -ac ar dy gais. Chlywais mohono'n air byw, ar lafar nac yn cael ei ddefnyddio'n naturiol, fodd bynnag - yn wahanol felly i 'diffyg', sy'n gwbwl fyw, ac yn llawer hŷn. Y drefn yn Saesneg ydy defnyddio'r UN gair safonol, ac mae hyn yn rhoi cryfder i'r iaith. Mae Cymdeithas Edward Llwyd yn gwneud hyn yn ddiweddar, a ac yn fy marn i, dyna ddylem ni ei wneud, gan nad geiriadur llawn o hen eiriau marw mo Wici. Llywelyn2000 (sgwrs) 04:01, 12 Mai 2015 (UTC)
replies: text: :Cytuno.  Mae'r gair yn gyfoes ac i'w weld ar Trydar, er enghraifft (ond llai o ddefnydd na "Diffyg yr Haul").  Astudiais ffiseg trwy'r Saesneg ond "Arguddiad" oedd y term Cymraeg glywais i gyntaf a dim ond gyda'r 'diffyg' ddiweddar ddysgais am "Diffyg yr Haul", felly hwnnw yw'r term anarferol i fi!  Yn dechnegol mae "Diffyg yr Haul" yn fersiwn arbennig o "Arguddiad" (fel yn Saesneg mae "Solar Eclipse" yn fersiwn arbennig o "Occultation"), ac efallai mae'n werth creu tudalen "Arguddiad" (fel sydd yn y Saesneg) i eglurhau pethau ond bydd rhaid i fi adolygu fy ffiseg cyn meddwl gwneud y fath beth!  Diolch am y newid.  --Huwbwici (sgwrs) 20:40, 13 Mai 2015 (UTC)
replies: text: ::Difyr iawn. Chlywais i erioed mo'r term 'arguddiad' cyn rwan, dwi'n cyfadde, ond wedyn doedd 'na ddim gwersi gwyddoniaeth yn Gymraeg pan oeddwn i yn yr ysgol (ac dwi ddim yn sôn am Oes Fictoria!). Yn ôl GPC, ystyr yr enw gwrywaidd 'arguddiad' yw "Gorchuddiad, ymguddiad; covering, occultation", ac rydym ni'n ddyledus i'r hen Wm. Pughe amdano (ei Welsh and English Dictionary [drwg]enwog, 1793). Mae'r term 'diffyg (ar yr haul ayyb)' ar y llaw arall yn hen iawn gyda'r cofnod cyntaf o 'diffyg ar y lleuad' i'w gael yn Llyfr Coch Hergest (tua 1400 ond mae'r testun yn gynharach eto). Mae'r term yn gyffredin ar lafar ac mewn print o hyd felly 'diffyg' amdani, yn fy marn i, er y dylem nodi'r defnydd o 'arguddiad' hefyd. Anatiomaros (sgwrs) 23:12, 13 Mai 2015 (UTC)
thread_title:  Arguddiad
Sgwrs Nodyn:Link FA

message: This template is no longer required as all the FA and GA article link formatting are now served from Wikidata and displayed by Wikibase. I have my AWB account (slowly) removing the templates from articles, and in time we should nominate the template for deletion. Billinghurst (sgwrs) 13:41, 27 Mai 2015 (UTC)
thread_title: Redundant & should be deprecated
Sgwrs:Gerallt Lloyd Owen

message: Angen carthu gwaith y person yma, sydd wedi ceisio fandaleiddio'r erthygl drwy ddefnyddio sawl IP gwahanol. Gweler yma. '''Defnyddiwr:John Jones''' (sgwrs) 20:43, 6 Mehefin 2015 (UTC)
thread_title: Untitled
Sgwrs:Titradiad

message: Mae'n ymddangos mai 'titradiad' yw'r term safonol yn ôl y termiadur, Canolfan Bedwyr, CBAC, ayb, felly rwy'n cynnig symud yr erthygl hon a chywiro 'titrad' i 'titradiad'. --Cymrodor (sgwrs) 10:15, 1 Gorffennaf 2015 (UTC)
thread_title: Symund at ''titradiad''
Sgwrs:Crymlyn

message: Oes yna Grymlyn neu Gremlyn ar Ynys Mon? Gweler Y Bywgraffiadur Cymreig Ar-lein. Llywelyn2000 (sgwrs) 05:44, 2 Gorffennaf 2015 (UTC)
replies: text: Oes, yn Llanddona, yn ôl Archif Melville Richards --Cloddiwr (sgwrs) 22:54, 31 Awst 2015 (UTC)
replies: text: :Diolch! Llywelyn2000 (sgwrs) 10:49, 17 Chwefror 2016 (UTC)

message: Mae rhywun newydd ychwanegu'r fanod drwy'r erthygl a dw i wedi'i wrthdroi gan na sonir am Y Crymlyn yn Archif Melville Richards nac yn y Dictionary of the Place-names of Wales. Mi ychwanegaf rai o'r crymlyniaid eraill tra mod i wrthi! Llywelyn2000 (sgwrs) 15:19, 15 Mawrth 2017 (UTC)
thread_title: Y fanod: Y Crymlyn
Sgwrs:Eglwys Sant Saeran

message: Ar hyn o bryd mae'r erthygl yn cyfeirio at y sant hwn fel "Sant Christopher (neu 'Cristoff')". Am Christopher, mae Geiriadur yr Academi yn cynnig "Cristoff[e]r", ac yn y gyfrol berthnasol o Diwydiant Gweledol Cymru gan Peter Lord, "Cristoffer" yw'r ffurf a ddefnyddir. Ar y sail hon rwy'n bwriadu ysgrifennu erthygl amdano dal y teitl Cristoffer, oni bai bod gwrthwynebiad. Ond beth yw'r dystiolaeth am y furf "Cristoff" – ydy hyn yn ffurf leol yn Sir Ddinbych, neu cam-deipiad? Ham II (sgwrs) 09:36, 20 Gorffennaf 2015 (UTC)
replies: text: Rwy wedi newid "Cristoff" i "Cristoffer" ond os oes tystiolaeth am y ffurf arall byddwn i'n hapus i'w newid yn ôl. Ham II (sgwrs) 07:43, 23 Gorffennaf 2015 (UTC)
replies: text: :Fe'i defnyddiwyd gan Feirdd yr Uchelwyr, ond efallai nid mor boblogaidd heddiw! Diolch! Llywelyn2000 (sgwrs) 10:20, 23 Gorffennaf 2015 (UTC)
replies: text: ::Gwych, dyna'r union fath o beth oeddwn i'n gobeithio clywed! A diolch am ychwanegu'r wybodaeth at Cristoffer. Dyna gyfraniad Cymraeg go iawn at gynnwys "swm gwybodaeth y ddynoliaeth" ar Wicipedia. Does dim pwynt mewn bod yn glôn o wyddoniadur mewn unrhyw iaith arall! Ham II (sgwrs) 07:16, 25 Gorffennaf 2015 (UTC)
replies: text: :::Cytuno'n llwyr! Diolch! Llywelyn2000 (sgwrs) 10:59, 25 Gorffennaf 2015 (UTC)
thread_title:  Cristoff / Cristoffr / Cristoffer